Document ID: 32008D0427

KOMMISSIONENS BESLUTNING
af 8. maj 2008
om ændring af bilag I og II til beslutning 2002/308/EF om lister over zoner og akvakulturbrug, der er godkendt med hensyn til egtvedsyge (VHS) og/eller infektiøs hæmatopoietisk nekrose (IHN)
(meddelt under nummer K(2008) 1719)
(EØS-relevant tekst)
(2008/427/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter (1), særlig artikel 5 og 6, og
ud fra følgende betragtninger:
(1)
Ved Kommissionens beslutning 2002/308/EF (2) er der opstillet lister over godkendte zoner og godkendte akvakulturbrug i zoner, der ikke er godkendt med hensyn til visse fiskesygdomme.
(2)
Tyskland, Frankrig, Italien, Østrig og Slovenien har indsendt dokumentation, for at nogle akvakulturbrug på deres område kan opnå status som akvakulturbrug, der er godkendt med hensyn til egtvedsyge (VHS) og infektiøs hæmatopoietisk nekrose (IHN) i ikke-godkendte zoner. Af dokumentationen fremgår det, at akvakulturbrugene opfylder kravene i artikel 6 i direktiv 91/67/EØF. De kan derfor indrømmes status som godkendte akvakulturbrug i ikke-godkendte zoner og bør føjes til listen over godkendte akvakulturbrug.
(3)
Danmark, Frankrig, Italien og Det Forenede Kongerige har indsendt dokumentation, for at nogle zoner på deres område kan opnå status som zoner, der er godkendt med hensyn til VHS og IHN. Af dokumentationen fremgår det, at zonerne opfylder kravene i artikel 5 i direktiv 91/67/EØF. De kan derfor indrømmes status som godkendte zoner og bør føjes til listen over godkendte zoner.
(4)
Frankrig og Finland har indsendt dokumentation, for at nogle områder på deres område kan opnå status som zoner, der er godkendt med hensyn til VHS. Af dokumentationen fremgår det, at områderne opfylder kravene i artikel 5 i direktiv 91/67/EØF.
(5)
Tyskland har anmeldt fund af VHS på et akvakulturbrug, som tidligere blev anset for VHS-fri. Det pågældende akvakulturbrug bør derfor ikke længere være opført i beslutning 2002/308/EF som VHS-fri.
(6)
Danmark har underrettet om, at visse akvakulturbrug, der er godkendt med hensyn til VHS og IHN, ikke opfylder kravene til opretholdelse af godkendelse med hensyn til VHS. De pågældende akvakulturbrug bør derfor ikke længere være opført i beslutning 2002/308/EF som værende fri for VHS.
(7)
Italien har meddelt, at visse programmer for VHS- og IHN-fri status, som blev godkendt ved Kommissionens beslutning 2003/634/EF af 28. august 2003 om godkendelse af programmer, der er forelagt for at opnå godkendelse af zoner og akvakulturbrug i zoner, der ikke er godkendt med hensyn til egtvedsyge (VHS) og infektiøs hæmatopoietisk nekrose (IHN) (3), er fuldført. Den pågældende zone og det pågældende akvakulturbrug kan indrømmes status som godkendt zone og godkendt akvakulturbrug i en ikke-godkendt zone og bør derfor føjes til listen over henholdsvis godkendte zoner og godkendte akvakulturbrug i ikke-godkendte zoner i beslutning 2002/308/EF.
(8)
Beslutning 2002/308/EF bør derfor ændres i overensstemmelse hermed.
(9)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Beslutning 2002/308/EF ændres således:
1)
Bilag I erstattes af teksten i bilag I til nærværende beslutning.
2)
Bilag II erstattes af teksten i bilag II til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 8. maj 2008.

Labels: 0
18
6